गरीब देशों में खुशहाली का राज है देशभक्ति  
अपने मुल्क पर नाज करने वाले अक्सर खुश रहते हैं, लेकिन यह बात मुख्यत: गरीब देशों पर लागू होती है। एक अध्ययन में यह दावा किया गया है।
अपने मुल्क पर नाज करने वाले अक्सर खुश रहते हैं, लेकिन यह बात मुख्यत: गरीब देशों पर लागू होती है। एक अध्ययन में यह दावा किया गया है। यह अध्ययन इलिनॉयस विश्वविद्यालय में किया गया है। अध्ययन में दुनिया भर के 128 देशों के 1,000 से अधिक लोगों को शामिल किया गया।  इन लोगों से उनके मुल्कों के बारे में सवाल पूछे गए थे। अध्ययन में पता चला कि कम आय वाले देशों के नागरिकों में खुशी की एक बड़ी वजह देशभक्ति थी। गरीब देशों के निवासी अपने मुल्क के बारे में अच्छी भावनाएं रखकर खुशी का अहसास करते हैं।  इस शोध से जुड़े माइक मॉरिसन ने कहा कि देशभक्ति की भावना पूरी दुनिया में है, लेकिन यह गरीब देशों में ज्यादा मजबूत है। उन्होंने कहा, आप किसी भी देश के नेता को यह कहते हुए सुन सकते हैं कि हम दुनिया के सबसे अच्छे देश में रहते हैं। उसकी यह बात सुनकर जनता खुशी से उछल जाती है।